Garmin går i Star Wars-mode

Det er blevet den tid på året, hvor Star Wars-fans må tømme kassekreditten. Force Friday er oprunden og i år er den tredoblet, da både Star Wars: The Rise Of Skywalker, Disney+ serien The Mandalorian og spillet Star Wars: Jedi Fallen Order skal udødeliggøres på legetøjshylderne. Garmin er blandt de (mange) firmaer, der har meldt sig under fanerne – blandt andet med to nye sportsure, der giver dig Rey eller Darth Vader på håndledet.

Urene blev vist frem forleden, sammen med en lavine af andet Star Wars-merch, men Garmin har endnu ikke frigivet detaljerede informationer om urene, der angiveligt går under navnet Legacy Saga Series. Rygterne siger dog, at indmaden i urene svarer til Garmins Vivoactive 4-serie, der tilbyder både aktivitet- og pulsmåling, ligesom der er indbygget GPS.

Star Wars Legacy Saga-urene skulle komme til salg i butikkerne i løbet af november måned med en prislap på 399 dollars – 2.700 kroner. De er klart designede til kunder, der har lyst til at skilte med deres kærlighed til Star Wars …

Garmin går i Star Wars-mode